|  |  |  |  |
| --- | --- | --- | --- |
| ŠKOLA, RAZRED: | 1. razred | NADNEVAK: |  |
| UČITELJ/ICA: |  | REDNI BROJ SATA: |  |

**PRIPRAVA ZA SAT LIKOVNE KULTURE**

|  |  |
| --- | --- |
| **NASTAVNA CJELINA:** | VOLUMENI I MASA U PROSTOR |
| **NASTAVNA TEMA:** | GEOMETRIJSKA I SLOBODNA TIJELA |

|  |
| --- |
| **NASTAVNA JEDINICA** |
| LIKOVNO PODRUČJE: prostorno oblikovanje - modeliranje i građenje |
| MOTIV: **jesenska košarica voća** (vizualni) |
| LIKOVNI PROBLEM / KLJUČNI POJMOVI: kip, kipar, geometrijsko tijelo, oblo i uglato tijelo |
| LIKOVNO-TEHNIČKA SREDSTVA I LIKOVNE TEHNIKE: plastelin |

|  |  |
| --- | --- |
| **ISHODI UČENJA:** | Učenik prepoznaje geometrijska i slobodna tijela u svojoj okolini, samostalno ih oblikuje i prikazuje ih u osobnom likovnom izričaju, prepoznaje likovne probleme na zadanoj reprodukciji umjetničkog djela. |
| **ZADATCI:** |  |
| **a) kognitivni** | a) istražiti, uočiti i razlikovati geometrijska i slobodna tijela u prirodi; usvajati tehniku rada plastelinom; naučiti plastelinom oblikovati tijelo u prostoru; prepoznati geometrijska, obla i uglata tijela na likovno-umjetničkom djelu  volumena, uspoređivati velike i male oblike uočavati masu i volumen, uočavati granice i veličine oblika-volumena, uspoređivati velike i male oblike |
| **b) funkcionalni** | b) razvijati sposobnost vizualnog opažanja; razvijati sposobnost analitičkog promatranja; razvijati sposobnost primjene uočenog u likovnom radu; razvijati divergentno mišljenje; razvijati sposobnost kritičkog promišljanja |
| **c) odgojni** | c) razvijati estetske kriterije; razvijati radne navike (spretnost u uporabi plastelina), upornost i samoinicijativu; razvijati osjećaj zajedništva u realizaciji zajedničkog uratka, uvažavati različitosti među sobom |
| **KOMPETENCIJE:** | komunikacija na materinskomu jeziku, inicijativnost i poduzetnost, matematička  i kompetencije u prirodoslovlju i tehnologiji, učiti kako učiti, socijalna i građanska kompetencija, kulturna svijest i izražavanje |
| **VRIJEDNOSTI:** | znanje, solidarnost, odgovornost |
| **NAČIN RADA:** | prema promatranju, nakon promatranja |
| **METODE RADA:** | razgovor, rad s tekstom, pjevanje, pokreti uz glazbu, usmeno izlaganje, demonstracija, analitičko promatranje, variranje, građenje |
| **OBLICI RADA:** | frontalni, rad u paru |
| **IZVORI, SREDSTVA I POMAGALA:** | ploča, kreda, geometrijska tijela (modeli i aplikacije), računalo, projektor, projektno platno, YouTube, reprodukcije (*Staklena posuda s voćem*, zidno slikarstvo u [Pompeji](https://bs.wikipedia.org/wiki/Pompeji), 70. prije naše ere; [Caravaggio](https://bs.wikipedia.org/wiki/Caravaggio): *Košara s voćem*, ulje na platnu, 1597.); sLIKOVNICA iz mape Profil Kletta, str. 9 ili 14 |
| **KORELACIJA:** | Hrvatski jezik (interpretacija teksta *Jesen*); Glazbena kultura (pjevanje pjesama: *Berem*, *berem grožđe* / *Kruška, jabuka, šljiva*), Matematika (geometrijska tijela), Priroda i društvo (jesenski plodovi), Sat razrednika (jesenska radionica s roditeljima: *Slasno voće zri*) |

|  |  |
| --- | --- |
| REPRODUKCIJE | UČENIČKI RADOVI |
| https://upload.wikimedia.org/wikipedia/commons/thumb/a/ac/Pompejanischer_Maler_um_70_001.jpg/120px-Pompejanischer_Maler_um_70_001.jpg https://upload.wikimedia.org/wikipedia/commons/thumb/b/ba/Caravaggio_Basket_of_Fruit.jpg/120px-Caravaggio_Basket_of_Fruit.jpg | C:\Users\CCOE\Desktop\radovi za Profil priprave\IMG_20161014_112858.jpg |

|  |  |
| --- | --- |
| **TIJEK NASTAVNOG SATA** | NAPOMENA |
| **1. PRIPREMA** |  |
| Učenicima se dijeli zaštitni najlon za klupu, pokazuje se kako će zaštititi svoje radno mjesto i kako će rasporediti pribor.  Priprema se plastelin.  Tijekom pripreme imenujemo predmete koje ćemo rabiti.  Ponavlja se način rada plastelinom. Po potrebi ponovno demonstriramo.  Ponavljaju se matematički sadržaji o geometrijskim tijelima.   * *Osim geometrijskim oblicima/tijelima oblikovati možemo i slobodnim oblicima/tijelima. Slobodna tijela sva su ostala tijela koja vidimo u prirodi, a nisu geometrijska. Njih možemo izraditi tako da prvo napravimo geometrijsko tijelo koje zatim negdje malo stisnemo rukama da izravnamo, negdje prstima izdužimo, negdje možemo neki dio dodati, negdje oduzeti i sl.*   Demonstriramo postupak učenicima. | U ponavljanju sadržaja o geometrijskim tijelima pokazuju se modeli geometrijskih tijela, a aplikacije se postavljaju na ploči. |
| **2. MOTIVACIJA**  Razgovor o prethodnom satu (interpretacija teksta *Jesen*), jesenskim plodovima, jeseni. Pjevaju se dječje pjesme i izvode pokreti branja plodova uz pjevanje pjesama.  Promatra se fotografija jesenske košarice, prepoznaju se određeni plodovi, opisuje oblik i boja plodova i sl. |  |
| **3. NAJAVA ZADATKA**  Najavljujemo zadatak:   * *Danas ćete plastelinom oblikovati plodove jeseni i košaricu u kojoj će se nalaziti ti plodovi. Radit ćete u paru. Tko će ponoviti zadatak?*   **4. REALIZACIJA ZADATKA**  Učenici rade u paru. Prema potrebi daju se dodatne upute za rad. | *Posebno vodimo brigu o tome da se učenici dogovore što će plastelinom modelirati, koju vrstu ploda ili košarice.* |
| **5. ANALIZA I VREDNOVANJE LIKOVNOG PROCESA I PRODUKATA** |  |
| Postavljamo učeničke radove na jednu klupu. Obilaze se košarice postavljene na klupi. Ponavljamo što je bio današnji zadatak. Učenici pažljivo promatraju i uočavaju jesu li svi realizirali zadatak. Ističemo radove koji su posebno uspješni. Učenici analiziraju po čemu su ovi radovi uspješni te ima li manje uspješnih radova i zašto. Pritom na svakom radu ističemo što je dobro, a što je moglo ili trebalo drukčije.   * *Danas ste bili mali kipari. Mnogo je likovnih umjetnika slikalo slične slike, slike voća u zdjelama i košaricama.*   Nakon toga projiciramo na platnu reprodukcije.  Učenici promatraju reprodukcije, uočavaju i pokazuju likovne probleme na njima*.* |  |
|  |

|  |  |  |  |
| --- | --- | --- | --- |
| **PLAN PLOČE** | | | |
| **GEOMETRIJSKA I SLOBODNA TIJELA – JESENSKA KOŠARICA VOĆA** | | | |
| GEOMETRIJSKA TIJELA  C:\Users\CCOE\Desktop\radovi za Profil priprave\Razlika-izmedju-prizme-i-piramide-PROZIRNO.png  C:\Users\CCOE\Desktop\radovi za Profil priprave\stožac.jpg | FOTOGRAFIJA  C:\Users\CCOE\Desktop\radovi za Profil priprave\jesenska košarica.jpg | UČENIČKI RADOVI  C:\Users\CCOE\Desktop\radovi za Profil priprave\IMG_20161014_112858.jpg | REPRODUKCIJE  https://upload.wikimedia.org/wikipedia/commons/thumb/a/ac/Pompejanischer_Maler_um_70_001.jpg/120px-Pompejanischer_Maler_um_70_001.jpg    https://upload.wikimedia.org/wikipedia/commons/thumb/b/ba/Caravaggio_Basket_of_Fruit.jpg/120px-Caravaggio_Basket_of_Fruit.jpg |

|  |  |  |
| --- | --- | --- |
| **PRILOZI** | | |
| <http://www.pjesmicezadjecu.com/jesenske-pjesmice/jesen.html>  <http://www.pjesmicezadjecu.com/svakodnevne-pjesmice/kruska-jabuka-sljiva.html>  <https://www.youtube.com/watch?v=rsKHMCBCfVk>  <https://www.youtube.com/watch?v=JWBiY29GqRs> | | |
| JESEN Evo, draga dječice,  voća svakojaka:  grožđa bijela, grožđa crna,  jabuka, krušaka.  Ove lijepe darove,  jesen nam je dala,  draga naša jeseni,  velika ti hvala! | BEREM, BEREM GROŽĐE BEREM, BEREM GROŽĐE  DOK ČUVAR NE DOĐE,  A KAD ČUVAR DOĐE,  PRISJEST ĆE MI GROŽĐE! | KRUŠKA, JABUKA, ŠLJIVA Kruška, jabuka, šljiva kaže mala Iva. To je voće slatko, jeo bi ga svatko.  Kruška, jabuka, grožđe, kada jesen dođe, tada voće zrije, dječici se smije! |